《黔山 其三》
清代·黄安涛

飞云与牟珠，奇幻两擅胜。偶因介通衢，遂尔引游兴。

轩舆镇阗骈，诗什竞持赠。如彼入世人，一例务圆应。

傥教锁烟霞，搜奇恐难罄。安得谢客儿，一一凿荒磴。

作者简介：（1777—1848）清浙江嘉善人，字凝舆，一字霁青。嘉庆十四年进士。道光间历任广东高州、潮州知府，在高州不满一年，平狱千计。在潮州严禁杀人代抵之风。喜作诗，有《诗娱室诗集》、《真有益斋文编》、《息耕草堂诗集》。